Anbasa ibn Suhaym al-Kalbiy

Anbasa ibn Suhaym al-Kalbiy () – 721-yildan 726-yilgacha Andalus voliyi. Islomdan oldingi davrlardan beri Suriyaning janubida va Arabistonning shimolida tashkil etilgan Banu Kalb qabilasiga mansub boʻlgan.

 Faoliyati 
Anbasa ibn Suhaym Al-Andalus hokimi etib tayinlanishi bilan nasroniylarga solinadigan soliqlar miqdorini ikki baravarga oshirgan.

Yaqin Sharqda yashovchi musulmonlar oʻrtasida tasodifan sulolaviy kurash paydo boʻlgan. Bu kurash 724-yilda xalifa Yazid II va uning ukasi Hishom ibn Abdulmalikning oʻlimiga sabab boʻlgan. Shundan keyin Anbasa xalifaning musulmon boʻlmagan aholidan soliq undirish boʻyicha qoʻygan talablarini qondirishga, shuningdek, bu soliqni arab boʻlmagan musulmonlarga ham joriy etishga harakat qilgan. 725-yilga kelib, Misrda soliqlarning oshirilishiga qarshi xalq qoʻzgʻolon koʻtargan.

Ummaviylarning Tuluzadagi yirik magʻlubiyatidan soʻng (721), As-Samh ibn Molik al-Xavloniy vafot etgan. Shundan keyin Anbasa Septimaniyaga bir necha harbiy qoʻshin joʻnatgan. Qoʻshin Pireney hududlaridan oʻtib, vestgotlar davridagi Karkason (724) va Nîmes shahrini egallashga muvaffaq boʻlganCollins, R. (1989) p. 87. Anbasa franklar hududi boʻlgan Burgundiya qirolligi hududlariga qilingan yurishga ham boshchilik qilgan, yurish shimolda Autun va Sens haharlariga qadar davom etgan. Biroq 726-yilda Anbasa Akvitaniyadagi yurishi paytida tabiiy sabablarga koʻra vafot etganCollins, R. (1989) p. 83. Qochqinlar oqimi janubiy Akvitaniya va Provansda boshpana topganCollins, R. (1989) p. 213. Anbasaning oʻlimidan keyin uning oʻrniga Uzro ibn Abdulloh al-Fihriy voliy etib tayinlangan, yana bir necha oydan soʻng esa uning oʻrnini Yahyo ibn Salama al-Kalbiy egallagan. Yahyo Al-Andalusda Anbasa tomonidan qoʻllanilgan siyosat, ayniqsa, soliq yigʻish va mol-mulkni musodara qilish borasidagi adolatsizliklarini qoralagan.

 Yana qarang 
 Xalifalar roʻyxati

 Manbalar 

Turkum:Tugʻilgan yili nomaʼlum boʻlgan kishilar
Turkum:Al-Andalusdagi Umaviylar hokimlari
Turkum:8-asr arab shaxslari
Turkum:726-yilda vafot etganlar
Turkum:Umaviylar xalifaligi generallari